**MODEL DE REGLAMENT DE FUNCIONAMENT INTERN DE L’OBSERVATORI / DEL CENTRE DE DOCUMENTACIÓ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ DE LA UNIVERSITAT DE BARCELONA**

El Consell de Govern de la Universitat de Barcelona va aprovar, l’11 d’octubre de 2023, la Normativa de creació i funcionament de les estructures internes de recerca i les aliances transversals de recerca (HUB) de la Universitat de Barcelona (d’ara endavant, la ‘Normativa’), en què es regulen els observatoris i centres de documentació.

Opció 1 (Només en els casos de nova creació)

D’acord amb l’article 14 de la Normativa, els observatoris i centres de documentació de la UB han de dotar-se d’un reglament de funcionament intern.

Opció 2 (Només en els casos d’adaptació de reglaments a la nova normativa)

D’acord amb l’article 14 de la Normativa, els observatoris i centres de documentació de la UB han de dotar-se d’un reglament de funcionament intern, i, segons les disposicions transitòries primera i segona, respectivament, en el termini màxim de dos anys des de l’entrada en vigor de la Normativa, els observatoris i centres de documentació que compleixin els requisits establerts han d’adaptar el seu reglament intern a la Normativa. Un cop adaptats, si escau, disposaran de sis mesos per bé ajustar la composició del consell de direcció al nou reglament o bé elegir els membres del consell de direcció i nomenar un director.

L’observatori / centre de documentació \_\_\_\_\_\_\_\_\_\_\_\_\_\_\_\_\_\_ es va constituir l’any \_\_\_\_ per resolució del rector:

*(si escau, breu antecedent de la situació)*.

Opció 1 (Només en els casos de nova creació)

Per tot això, a proposta de la Comissió de Recerca, el Consell de Govern, en sessió de data \_\_\_\_, aprova el present Reglament de funcionament intern de l’observatori / del centre de documentació \_\_\_\_\_\_\_\_\_\_\_\_\_\_\_\_\_\_ de la Universitat de Barcelona.

Opció 2 (Només en els casos d’adaptació de reglaments a la nova normativa)

Per tot això, previ informe del vicerectorat competent en la matèria, el Consell de Govern, en sessió de data \_\_\_\_, aprova el present Reglament de funcionament intern de l’observatori / del centre de documentació \_\_\_\_\_\_\_\_\_\_\_\_\_\_\_\_\_\_ de la Universitat de Barcelona.

**Capítol I. Disposicions generals**

**Article 1. Denominació i règim jurídic**

1. L’observatori / El centre de documentació \_\_\_\_\_\_\_\_\_\_\_\_\_\_\_\_\_\_ de la Universitat de Barcelona (d’ara endavant, “l‘observatori’’ / “el centre de documentació’’) és una estructura de recerca de la UB, d’acord amb la Normativa.
2. L’observatori / El centre de documentació es regeix:

*a)* Pel reglament de funcionament intern, aprovat pel Consell de Govern i altres normes dictades pels òrgans competents de l’observatori / del centre de documentació.

*b)* Per la normativa de creació i funcionament de les estructures internes de recerca i les aliances transversals de recerca (HUB) de la UB, i per altres normatives de desenvolupament adoptades pels òrgans competents de la UB.

*c)* Per l’Estatut de la UB.

*d)* Per la legislació general que els és d’aplicació.

**Article 2. Activitats i objectius generals**

1. Opció 1: si es tracta d’un observatori. L’objectiu de l’observatori és fomentar les activitats acadèmiques i de recerca de tipus interdisciplinari i amb voluntat d’incidir a escala social en els seus àmbits i els el/s camp/s de \_\_\_\_\_\_\_\_\_\_\_\_\_\_\_\_\_\_ *(especifiqueu-ne els objectius i les finalitats de l’observatori).*

Opció 2: si es tracta d’un centre de documentació. L’objectiu del centre de documentació és fomentar i difondre el coneixement, la recerca i els estudis desenvolupats al voltant dels fons bibliogràfics, documentals o materials que custodien i conserven.

1. Per assolir aquest objectiu, l’observatori / el centre de documentació pot dur a terme les activitats que, a títol enumeratiu i no exhaustiu, estableix l’article 6.3 *(en el cas dels centres de documentació, l’article que cal posar és el 7.2)* de la Normativa.

**Article 3. Membres**

1. Són membres de ple dret de l’observatori / del centre de documentació:

*a*) El personal investigador permanent de la UB que s’hi adscrigui. Als efectes d’aquest reglament, té la consideració de personal investigador permanent el professorat funcionari o contractat amb títol de doctor i vinculació permanent, així com els investigadors ICREA o les figures similars que s’estableixin.

*b*) El personal investigador doctor de la UB amb contractació temporal que s’hi adscrigui.

*c*) El personal contractat com a personal investigador predoctoral en formació i altre que s’hi adscrigui.

*d*) El personal d’administració i serveis que s’hi adscrigui.

1. Són membres de l’observatori / del centre de documentació, tot i no estar vinculats a la UB, el personal investigador doctor, predoctoral en formació o personal tècnic d’administració i serveis d’altres institucions o entitats que desenvolupi íntegrament a l’observatori / al centre de documentació la seva activitat de recerca, o de suport a la recerca.
2. Són participants externs de l’observatori / del centre de documentació els investigadors i el personal investigador en formació d’altres institucions o entitats que s’hi adscriguin perquè desenvolupen tasques científiques relacionades amb els objectius de l’observatori / del centre de documentació.
3. Són participants convidats de l’observatori / del centre de documentació els investigadors externs a la UB que fan una estada presencial de caràcter temporal a la Universitat per un període igual o inferior a un curs acadèmic. També en són participants convidats el personal investigador en formació d’altres institucions que hi facin estades.
4. L’adscripció com a membres i membres de ple dret de l’observatori / del centre de documentació la declara el vicerector competent en matèria de recerca d’acord amb l’article 11 de la Normativa, i el seu règim jurídic és l’establert a l’article 12 d’aquesta.
5. L’adscripció i la desadscripció dels participants externs i dels participants convidats a l’observatori / al centre de documentació es fa de manera telemàtica per indicació del director o directora de l’estructura, en els termes establerts a l’article 11 de la Normativa.
6. La direcció de l’observatori / del centre de documentació és la responsable de mantenir el registre actualitzat de tots els membres i col·laboradors temporals. Ha d’informar l’Oficina de Gestió de la Recerca de totes les altes i baixes, com a mínim un cop l’any.

**Capítol II. Organització interna i òrgans de govern**

**Article 4. Organització interna *(Aquest article només l’heu d’incloure quan l’organització interna prevegi unitats o seccions. En aquest cas, caldrà modificar la numeració dels articles següents.)***

1. Inicialment, l’observatori / el centre de documentació s’estructura en \_\_\_\_\_\_\_\_\_\_\_\_\_\_\_\_\_\_\_\_\_ *(especifiqueu els noms de les unitats: seccions o àrees)* que consten a l’annex 1 d’aquest reglament, en què es llista també el personal investigador que s’hi adscriu.
2. L’observatori / El centre de documentació pot modificar l’organització inicial amb el vot favorable de dos terços dels membres del Consell de Direcció.
3. És competència del consell de direcció establir els criteris d’adscripció dels membres de l’observatori / del centre de documentació a \_\_\_\_\_\_\_\_\_\_\_\_\_\_\_\_\_\_\_\_\_ *(especifiqueu els noms de les unitats: seccions o àrees)*.
4. L’organització de les activitats de cada \_\_\_\_\_\_\_\_\_\_\_\_\_\_\_\_\_\_\_\_\_ *(especifiqueu els noms de les unitats: secció o àrea)* és a càrrec d’un coordinador designat entre els doctors que hi estiguin integrats i que formin part d’algun dels col·lectius que componen el personal acadèmic de la UB.
5. *Per designar el coordinador, hi ha dues opcions:*

Opció A. Els coordinadors els designa el director de l’observatori / del centre de documentació, prèvia consulta al consell de direcció. El mandat dels coordinadors finalitza quan finalitza el mandat del director o directora.

Opció B. Els coordinadors els escullen els membres de cada secció i els designa el director. El mandat dels coordinadors és de quatre anys, prorrogables per un únic mandat de la mateixa durada.

**Article 5. Òrgans de govern**

1. L’observatori / El centre de documentació disposa dels òrgans de govern següents:

*a*) Col·legiats: el consell de direcció *(especifiqueu si n’hi ha més: Comissió Permanent, Comitè de Direcció, Consell Científic, Consell Assessor, etc.)*.

*b*) Unipersonals: el director *(especifiqueu si n’hi ha més: subdirector, coordinador, etc.)*.

1. Contra els acords i resolucions dictats pels òrgans de govern de l’observatori / del centre de documentació, es pot interposar recurs d’alçada davant el rector o rectora de la UB, d’acord amb l’article 79.2 de l’Estatut de la UB i l’article 13.8 de la Normativa.

**Article 6. El Consell de Direcció**

1. El consell de direcció està format per: *(màxim 20 membres del personal adscrit, segons l’article 13.2 de la Normativa)*

*a)* el director, que el presideix,

*b)* el secretari (*es pot posar el secretari com a membre o no, és potestatiu. Si es posa el secretari com a membre, té dret de vot encara que no en sigui electe. Si no es posa com a membre, és a dir, no hi ha aquesta lletra b), la persona que sigui designada secretari no té dret de vot, a menys que es designi algú que ja sigui membre electe, cas en què tindrà vot en tant que membre electe, no en tant que secretari);*

*c*) els coordinadors i el subdirector *(és potestatiu que siguin membres del Consell de Direcció, no ho imposa la normativa);*

*d*) \_\_\_ *(indiqueu el nombre, que ha de ser almenys el 51 % del total de membres del consell de direcció)* representants del personal investigador permanent i ICREA i figures similars que es puguin establir, adscrit a l’observatori / al centre de documentació, escollits per i entre aquest personal;

*e)* \_\_ *(indiqueu el nombre, com a mínim 1, si hi ha personal d’aquest col·lectiu. El professorat substitut no té aquesta consideració)* representants del personal investigador doctor amb contractació temporal de la UB adscrit a l’observatori / al centre de documentació, si n’hi ha;

*f)* \_\_ *(indiqueu el nombre, com a mínim 1, si hi ha personal d’aquest col·lectiu)* representants dels investigadors predoctorals en formació adscrit a l’observatori / al centre de documentació, si n’hi ha;

*g)* \_\_ *(indiqueu el nombre, com a mínim 1, si hi ha personal d’aquest col·lectiu)* representants del personal tècnic i d’administració i serveis adscrit a l’observatori / al centre de documentació, si n’hi ha;

*h)* \_\_ *(indiqueu el nombre, com a mínim 1, si hi ha personal d’aquest col·lectiu)* representants dels membres no vinculats a la UB adscrits a l’observatori / al centre de documentació, si n’hi ha.

1. Són competències del consell de direcció:

*a)* Aprovar el pla estratègic i el pla de recerca per a un període de quatre anys.

*b)* Aprovar el pressupost, la programació anual d’activitats i la memòria quadriennal d’activitats.

*c)* Aprovar el contracte programa per objectius que, si escau, se signi amb la UB.

*d)* Elaborar el reglament de funcionament intern i les seves modificacions.

*e)* Aprovar la incorporació de membres nous o proposar-ne la desadscripció, a proposta del director.

*f)* Avaluar les activitats i proposar qualsevol iniciativa que contribueixi al compliment de les seves finalitats.

*g)* Elegir el director.

*h)* Qualsevol altra que li atorgui el seu propi reglament de funcionament intern o altra normativa que li sigui d’aplicació.

*i*) *Si escau:* aprovar la creació i supressió de \_\_\_\_\_ *(especifiqueu el nom de les unitats internes: seccions o àrees)* dins de l’observatori / del centre de documentació i designar els membres que s’hi integren.

1. El consell de direcció s’ha de reunir en sessió ordinària, com a mínim, una vegada a l’any, i en sessió extraordinària sempre que el seu director ho cregui oportú, per iniciativa pròpia o a petició d’una tercera part dels membres del Consell.
2. El consell de direcció pot constituir-se, convocar i organitzar les seves sessions, adoptar acords i remetre actes tant de forma presencial com a distància.

En les sessions a distància, els membres poden trobar-se en diversos llocs sempre que s’asseguri per mitjans electrònics (per correu electrònic, audioconferència o videoconferència) la identitat dels seus membres, el contingut de les seves manifestacions i el moment en què es produeixen, així com la interactivitat i intercomunicació entre ells en temps real i la disponibilitat dels mitjans durant la sessió.

1. Les convocatòries, que el secretari efectua per ordre del director, s’han de fer per escrit, amb l’ordre del dia corresponent, i s’han de notificar a cadascun dels membres amb una antelació mínima de set dies, llevat que es tracti de casos d’urgència, en què cal fer-la amb un mínim de vint-i-quatre hores d’antelació. En aquest cas, una vegada considerat l’ordre del dia, el consell de direcció ha d’apreciar, per majoria absoluta dels membres presents, l’existència de la urgència, i, si no s’estima, es convoca una nova sessió pel procediment ordinari.

No es poden prendre acords vàlids respecte d’assumptes no inclosos en l’ordre del dia, llevat que a la reunió hi siguin presents tots els membres del consell de direcció i sigui declarada la urgència de l’assumpte pel vot favorable de la majoria.

La convocatòria de les sessions del consell de direcció realitzarà per mitjans telemàtics.

1. Per a la vàlida constitució del consell de direcció en primera convocatòria, és necessària, com a mínim, l’assistència (presencial o a distància) del director i del secretari, o la persona que els substitueixi, i d’almenys la meitat dels seus membres.

En segona convocatòria, que té lloc mitja hora després de la primera, el Consell de Direcció queda vàlidament constituït si hi són presents, a més del director i del secretari, almenys un terç dels seus membres.

Els acords s’adopten per majoria simple dels membres assistents en el moment de la votació. En cas d’empat, el vot del director té valor diriment.

1. Per a l’adopció d’acords sobre la modificació del Reglament, l’aprovació de la memòria, (*si escau:* la creació o supressió de seccions*)*, cal el vot favorable de dos terços dels membres del consell de direcció.
2. Opció 1 (si no hi ha subdirector): La substitució del president (per vacant, absència o malaltia, així com altra causa legalment establerta), recaurà en el membre del consell que el mateix president designi i, en el seu defecte, el membre de més rang acadèmic, i de major antiguitat, per aquest ordre.

Opció 2 (si hi ha subdirector): La substitució del president (per vacant, absència o malaltia, així com altra causa legalment establerta), recaurà en el subdirector, i en el seu defecte o impossibilitat, en el membre del consell que el mateix president designi i, en el seu defecte, el membre de més rang acadèmic, i de major antiguitat, per aquest ordre.

1. La substitució del secretari l’assumeix el membre que el mateix director designi i, en el seu defecte, el membre més jove.

**Article 7. La direcció**

1. El director l’elegeix el consell de direcció entre el personal investigador permanent de la UB a temps complet adscrit a l’observatori / al centre de documentació, segons l’establert a la normativa de creació i funcionament de les estructures internes de recerca i les aliances transversals de recerca de la UB.

*Si a l’article 4 s’ha establert una estructura interna i s’ha optat per l’opció A, cal afegir:* En el moment de la presentació de candidatures a director de l’observatori / del centre de documentació, l’aspirant ha de fer públic els nom dels coordinadors que escollirà.

1. El director, que és nomenat pel rector de la UB, exerceix les funcions de direcció, gestió ordinària i representació de l’observatori / del centre de documentació, i és la persona responsable, davant el Consell de Govern de la UB, del bon funcionament de l’observatori / del centre de documentació i de l’assoliment dels objectius proposats i aprovats.

El seu mandat serà de sis anys improrrogable i no renovable.

1. Són funcions del director:

*a*) Representar oficialment l’observatori / el centre de documentació davant de la UB i d’altres instàncies.

*b*) Proposar als òrgans competents la contractació dels recursos humans propis.

*c*) Coordinar les activitats de recerca pel que fa a la distribució dels espais propis de l’observatori / del centre de documentació, si escau, i a l’adquisició i el manteniment de les seves infraestructures de recerca.

*d*) Signar els contractes programa que s’estableixin entre l’observatori / el centre de documentació i la UB.

*e*) Convocar i presidir les reunions del consell de direcció.

*f*) Autoritzar les despeses de l’observatori / del centre de documentació.

*g*) *Si escau:* Designar els coordinadors i subdirector.

h) Trametre anualment al vicerectorat competent en matèria de recerca les modificacions que s’hagin produït en relació amb el personal acadèmic que pertany a l’observatori / al centre de documentació o en el desenvolupament del programa establert.

i) Aportar la informació que el vicerectorat competent en matèria de recerca li requereixi relativa al funcionament de l’observatori / centre de recerca.

j) Vetllar per mantenir l’equilibri pressupostari, evitar que es produeixin dèficits i presentar anualment la liquidació del pressupost al vicerectorat competent en matèria de recerca.

k) Totes les altres que la Normativa, aquest reglament o altra normativa li atribueixin.

El director ha de designar un secretari de l’observatori / del centre de documentació, que és la persona encarregada d’estendre les actes dels òrgans col·legiats de l’observatori / del centre de documentació, certificar-ne els acords i exercir la resta de funcions pròpies dels secretaris dels òrgans col·legiats.

*Si s’estableixen altres òrgans de govern, col·legiats o unipersonals (coordinadors, subdirector), caldrà afegir un article per regular-los (sistema de designació o elecció, competències i funcionament).*

**Capítol III. Règim econòmic**

**Article 8. Gestió econòmica**

1. Les despeses de l’observatori / del centre de documentació les ha d’autoritzar el seu director, que és la persona responsable de vetllar pel manteniment de l’equilibri pressupostari, evitar que es produeixin dèficits i presentar anualment la liquidació del pressupost al vicerectorat competent en matèria de recerca.
2. El suport administratiu de l’observatori / del centre de documentació ofereix l’Oficina de Recerca de \_\_\_\_\_\_\_\_\_\_\_ *(facultat d’adscripció que s’indiqui en l’acord del Consell de Govern)*, a qui correspon també tenir cura de l’arxiu i custodiar la documentació de l’observatori / del centre de documentació.
3. La gestió dels projectes de recerca, transferència o innovació del personal acadèmic i d’administració i serveis de la UB que pertanyen a l’observatori / al centre de documentació és competència de les unitats internes que estableixi la Universitat, o de la Fundació Bosch i Gimpera.
4. L’observatori / El centre de documentació ha d’implementar una comptabilitat analítica d’ingressos i despeses i retre comptes anualment davant el Consell de Govern i el Consell Social de la UB, d’acord amb la normativa vigent.

**Article 9. Drets de propietat intel·lectual i/o industrial**

1. Pertanyen a la UB les patents, els models d’utilitat, les creacions intel·lectuals o qualsevol altre tipus de dret similar que es generi amb motiu de l’activitat desenvolupada pel personal adscrit a l’observatori / al centre de documentació. La distribució dels beneficis obtinguts de la seva explotació econòmica es regeix pel que disposa la normativa sobre propietat industrial i intel·lectual aprovada pel Consell de Govern de la UB i per la resta de normativa vigent.
2. En qualsevol publicació o difusió dels resultats científics obtinguts pel personal adscrit a l’observatori / al centre de documentació, s’han de seguir les recomanacions establertes a la *Guia per a la correcta identificació de l’autoria i la filiació institucional en les publicacions científiques de la Universitat de Barcelona* o la que sigui vigent. També s’ha de fer constar la imatge corporativa de la UB i la de l’observatori / centre de documentació, si en té.

**Article 10. Control i avaluació**

1. L’observatori / El centre de documentació ha d’elaborar, cada quatre anys, una memòria justificativa de les activitats i els resultats de la recerca amb indicadors fàcilment quantificables, i una proposta d’objectius estratègics per al quadrienni següent, amb l’especificació dels indicadors que la Comissió de Recerca o altres comissions utilitzin per avaluar-ne l’activitat i concretant els objectius estratègics en accions que estiguin d’acord amb els objectius estratègics de la UB i de la Generalitat de cara al finançament de les universitats.
2. A aquest efecte, el director de l’observatori / del centre de documentació i el vicerectorat competent en matèria de recerca podran formalitzar un contracte programa en el qual han d’incloure els objectius, les línies de recerca, el pla de treball i una memòria econòmica.
3. L’observatori / El centre de documentació ha d’informar anualment el vicerectorat competent en matèria de recerca sobre les incidències i modificacions produïdes respecte al programa de recerca establert.

**Article 11. Procediment de modificació del Reglament**

1. Les modificacions del reglament de funcionament intern les elabora el consell de direcció i les aprova el Consell de Govern per majoria de dos terços, previ informe del vicerectorat competent en matèria de recerca.
2. Poden prendre la iniciativa de modificar el present reglament:

*a*) el director de l’observatori / del centre de documentació, o

*b*) una quarta part dels membres del consell de direcció.

L’expedient de modificació també es pot iniciar a petició del vicerectorat competent en la matèria de recerca.

1. La proposta de modificació ha de contenir el text articulat i una memòria explicativa.

**Disposició transitòria**

Opció 1 (En cas de modificació del reglament per adaptar-lo a la Normativa; cal modificar també el consell de direcció)

En el termini màxim de sis mesos a comptar del dia en què el Consell de Govern de la UB aprova el present reglament, l’observatori / el centre de documentació ha d’ajustar la composició del seu consell de direcció a la regulació d’aquest reglament.

Opció 2 (En cas de nova creació)

En el termini màxim de tres mesos a comptar del dia en què el Consell de Govern de la UB aprova el present reglament, el promotor de l’observatori / del centre de documentació ha de promoure els processos electorals corresponents per constituir el consell de direcció i escollir-ne el director o directora.

**Disposició derogatòria** (En cas de modificació del reglament, no en el cas de creació)

El present reglament deroga el Reglament de funcionament intern de l’Observatori / del Centre de Documentació vigent fins el moment d’aprovació d’aquest i la resta de normativa d’igual o inferior rang que s’hi oposi.

**Disposició final primera**

Aquest reglament entra en vigor l’endemà que l’aprovi el Consell de Govern de la UB i s’ha de publicar a la Seu Electrònica de la Universitat.

**Disposició final segona**

En les denominacions de càrrecs i professions que s’esmenten en aquesta normativa es fa un ús no marcat del masculí genèric, que fa referència a qualsevol persona.